recursal/SuperWikiNEXT-32B huggingface dataset:
**Ángel García Valerio**, nado 1850 en Serantellos (no daquela concello de Serantes) e finado en Ferrol o 24 de xullo de 1935, foi un avogado e político galego.

Traxectoria
-----------

Residiu no Pazo dos Valerio, en Serantes. Os Valerio, como administradores dos Andrade tiñan moitas propiedades na parroquia de Covas.

Membro do Partido Liberal pertenceu a fracción política prietista. Foi deputado provincial polo distrito de Ferrol-Ortigueira dende 1907 ata 1917, foi Vicepresidente da Deputación e formou parte da Comisión de Administración. Nas eleccións de 1918 foi elixido deputado en Cortes polo distrito de Ferrol. Volveu ser elixido nas sucesivas convocatorias electorais ata 1923. Fundador e dono do diario *El Faro de Ferrol* que ademais entre 1908 e 1913 tivera a titularidade dunha parte do xornal *El Correo Gallego* que obtivo de mans de Mariano Abizanda, fillo do fundador.

Notas
-----

1. ↑  "Caricatura dun político de Cobas". *www.sociedadecolumba.com*. Consultado o 2019-12-20.

Véxase tamén
------------

### Ligazóns externas

* Pequena biografía e fotografía[*Ligazón morta*]
* Ficha no Congreso dos DeputadosArquivado 24 de setembro de 2019 en Wayback Machine.

|  |  |
| --- | --- |
| Control de autoridades | 
* Wd: Q12403072
* Arquivo Histórico de Deputados (1810-1977): 45450

 |
Sauna común.
Unha **sauna** é un baño de vapor que se realiza nun recinto a moi alta temperatura. Dependendo da humidade relativa dentro do recinto a sauna pode ser húmida ou seca. A sauna húmida, onde a temperatura non supera os 70 °C e a humidade relativa é moi alta, é coñecida como *baño turco*. A sauna seca, con temperaturas entre os 80º e 90 °C e unha humidade mínima, nunca superior ao 20%, coñécese como *sauna finlandesa* ou simplemente *sauna*. Esta última modalidade é a máis coñecida e amplamente practicada nos países escandinavos, onde o ritual da sauna vai acompañado de duchas frías e masaxes.

Saunas castrexas
----------------

*Artigo principal**:* Sauna castrexa.
As saunas castrexas son construcións de pedra que aparecen nos castros en toda a zona de cultura castrexa (Galicia, occidente de Asturias e Norte de Portugal). A pesar de que se cría que as saunas castrexas eran unha adaptación indíxena das termas romanas, os últimos achados desminten esa idea, son, polo tanto de orixe prerromana. Crese que o seu uso era ritual e non lúdico. Constan dun forno e dunha sala de vapores á que hai que entrar a través dun pequeno furado nunha gran lousa de pedra chamada pedra formosa, xa que adoita estar decorada con motivos celtas, e no que só entra unha persoa arrastrándose. As saunas celtas abundan no que hoxe é o Norte de Portugal e no occidente Asturiano e norte de Lugo.

Notas
-----

1. ↑  "As saunas castrexas eran rituais". 14 de setembro de 2015. Arquivado dende o orixinal o 18 de setembro de 2015. Consultado o 20 de xuño de 2018.

|  |  |
| --- | --- |
| Control de autoridades | 
* Wd: Q57036
* AAT: 300004235
* BNCF: 16941
* BNF: 12124967r
* EBID: ID
* GEC: 0141353
* GND: 4051829-2
* LCCN: sh85117721
* MAG: 2778586372
* NKC: ph125431
* PSH: 239

 |
Sertab Erener
**Sertab Erener** nada en Istambul o 4 de decembro de 1964, é unha cantante de música pop turca. Foi gañadora do Festival de Eurovisión de 2003, en Riga, Letonia, coa canción "Everyway That I Can".

Traxectoria
-----------

Actuación de Sertab Erener no Festival de Eurovisión do 2004.
Sertab estudou música na universidade da cidade antes de comezar a súa carreira musical a carón da estrela turca Sezen Aksu. Lanzou o seu primeiro álbum, *Sakin Ol*, no ano 1992 e a este seguírono outros catro en turco ó longo da década. O seu álbum *Lâ'I* foi incluído por Sony Music na súa colección *Soundtrack For A Century* (Banda Sonora para un Século).

Logo de competir sen éxito en dúas finais nacionais para participar no Festival de Eurovisión en 1989 e 1990, foi elixida de xeito interno no ano 2003 e gañou o certame dese ano coa canción "Everyway That I Can", co-escrita por Demir Demirkan. A canción acadou os número un da música arredor de toda Europa.

Tras o seu éxito de Eurovisión, Sertab lanzou en 2004 o seu primeiro disco en inglés chamado *No Boundaries*.

No ano 2005, participou no Congratulations: 50 Years of the Eurovision Song Contest, unha competición para elixir a mellor canción de Eurovisión de todos os tempos. A canción súa canción "'Every Way That I Can" rematou novena entre as quince participantes.

No ano 2009, Sertab Erener e Demir Demirkan crearon a banda Painted on Water, e lanzaron un álbum do mesmo nome nos EUA.

Discografía
-----------

### Álbums

* *Sakin Ol!* (1992).
* *La'l* (1994).
* *Sertab* Gibi (1996).
* *Sertab Erener* (1999).
* *Sertab* (Internacional - 2000).
* *Turuncu* (2001).
* *Sertab* (Internacional con pistas extra - 2003).
* *No Boundaries* (2004).
* *Aşk Ölmez* (2005).
* *Sertab Goes To The Club* (2007).
* *Paint on Water*(2007).

### Sinxelos

* *Zor Kadin* (1999).
* *Utanma* (2000).
* *Bu Yaz* (2000).
* *Yeni* (2001).
* *Every Way That I Can* (2003 - Gañadora do Festival de Eurovisión).
* *Here I Am* (2003).
* *I Believe* (*that I See Love in You*) - (2004).
* *Leave* (2004)

Notas
-----

1. ↑

Véxase tamén
------------

* Festival de Eurovisión 2003.

### Ligazóns externas

* Páxina Oficial
* Letra de súa canción *Everyway That I Can* (en inglés)

|  |  |
| --- | --- |
| Control de autoridades | 
* Wd: Q193534
* WorldCat
* VIAF: 59296045
* BNF: 142263044
* Discogs: 487136
* Europeana: ID
* Genius: Sertab-erener
* GND: 135320747
* IMDb: nm1384913
* ISNI: 0000 0003 8247 8966
* LCCN: nr96022651
* MusicBrainz: ID
* NKC: xx0018770
* Songkick: 312593

 |
| *Segisaurus*Rango fósil: Xurásico inferior 
PreЄ
Є
O
S
D
C
P
T
J
K
Pg
N

 |
| --- |
| Restauración do esqueleto holotipo de 1936. |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Sauropsida |
| Superorde: | Dinosauria |
| Orde: | Saurischia |
| Suborde: | Theropoda |
| (sen clasif.): | Neotheropoda |
| Superfamilia: | Coelophysoidea |
| Familia: | Coelophysidae |
| Xénero: | *Segisaurus*Camp, 1936 |
| Especie: | ''***Segisaurus halli''*** |

 |
| Nome binomial |
| '**Segisaurus halli'**Camp, 1936 |

***Segisaurus*** (que quere dicir "lagarto do canón Segi") é un xénero de dinosauro terópodo pequeno que medía aproximadamente 1 metro de lonxitude. O único espécime coñecido foi descuberto nun estrato do Xurásico temperán do canón Tsegi, Arizona, polo cal recibe o seu nome. *Segisaurus* é o único dinosauro escavado e descuberto nesa área.

Descrición
----------

Restauración.
O *Segisaurus* viviu hai uns 183 millóns de anos durante o período Xurásico. Tiña o tamaño aproximado dun ganso e foi un terápodo bípede primitivo. *Segisaurus* medía arredor dun metro de longo, medio metro de alto e roldaba os 4 a 7 quilogramos de peso. Era áxil e insectívoro, aínda que é posible que tamén rapinase carne. Tiña unha estrutura semellante á dos paxaros, con pescozo elongado e flexible e un corpo robusto. *Segisaurus* tiña patas con tres dedas e unhas pernas poderosas que eran longas en comparanza coa lonxitude do seu corpo. Ó igual que as súas patas, *Segisaurus* tiña unha cola e antebrazos longos. As súas clavículas non eran diferentes ás dun paxaro, reforzando así os argumentos dos científicos de que os dinosauros estaban relacionados coas aves. *Segisaurus* é descrito a partir dun único espécime, o hlotipo UCMP 32101, que era un subadulto. O tamaño final dun *Segisaurus* adulto é descoñecido. Estrañamente, as clavículas que se atopan no espécime de *Segisaurus* non aparecen noutros dinosauros desa era. Unha interpretación especulativa de Charles Lewis Camp suxire que estes ósos apoiábanse como os pataxios do xénero *Draco* no pescozo para mellorar a habilidade do animal de moverse con rapidez. *Segisaurus* é significativo porque demostra que a clavícula estaba presente nos primeiros terópodos.

Notas
-----

1. ↑  Camp, C. (1936). "A new type of small bipedal dinosaur from the Navajo sandstone of Arizona." *Univ. Calif. Publ. Bull. Dept. Geol. Sci.*, **24**: 39-56.
2. ↑  Chure, D. J. and Madsen, J. H. 1996, The furcula in Allosaurid Theropods and its implication for determining bird origins: Journal of Vertebrate Paleontology, v. 16, supplement to n. 3, Abstracts of Papers, Fifty-sixth Annual Meeting, Society of Vertebrate Paleontology, American Museum of Natural History, New York, New York, 16-19 de outubro, p. 28A.

|  |  |
| --- | --- |
| Control de autoridades | 
* Wd: Q130738
* MAG: 2776776662

 |

|  |  |
| --- | --- |
| Identificadores taxonómicos | 
* Fossilworks: 38524
* GBIF: 4822864
* IRMNG: 1057480

 |
| **{{PAGENAME}}** |
| --- |
|  |
| Nome IUPAC | 2,3,4,5-Tetrahidroxi-6-oxo-1,7-heptanediíl bis[dihidroxen (fosfato)] |
| Outros nomes | Sedoheptulosa 1,7-bifosfato D-Sedoheptulosa 1,7-P2 |
| Fórmula empírica | C7H16O13P2 |
| Masa molecular | 366,1 g/mol |
| Estado físico/Cor |  |
| Número CAS |  |
| Propiedades |
| Densidade |  |
| Punto de fusión |  |
| Punto de ebulición |  |
| Solubilidade en auga |  |

A **sedoheptulosa 1,7-bisfosfato**, **sedoheptulosa 1,7-difosfato** ou **sedoheptulosa-1,7-difosfato** é unha molécula do monosacárido sedoheptulosa fosforilado nos carbonos 1 e 7. Trátase dun azucre de sete carbonos (heptosa) cun grupo cetona no carbono 2 (é unha cetosa) e un grupo fosfato esterificado en cada un dos carbonos dos extremos da molécula. Intervén no ciclo de Calvin da fotosíntese.

No ciclo de Calvin da fase rexenerativa da fase escura da fotosíntese, orixínase sedoheptulosa 1,7-bisfosfato na reacción entre a eritrosa 4-fosfato e a dihidroxiacetona fosfato  catalizada por unha aldolase.

eritrosa 4-fosfato + dihidroxiacetona fosfato → sedoheptulosa 1,7-bisfosfato
Despois, a sedoheptulosa 1,7-bisfosfato formada perde o fosfato do carbono 1  en reacción catalizada pola sedoheptulosa-1,7-bisfosfatase, orixinando sedoheptulosa 7-fosfato. 

sedoheptulosa 1,7-bisfosfato → sedoheptulosa 7-fosfato + Pi

Notas
-----

1. ↑  ChemSpider
2. ↑  MeSH Sedoheptulose 1,7-bisphosphate
3. ↑  PubChem compound D-sedoheptulose-1,7-P2
4. ↑  CHEBI
5. 1 2  A. Lehninger. Principios de Bioquímica. (1988). Omega. Páxinas 665. ISBN 84-282-0738-0.

Véxase tamén
------------

### Outros artigos

* Sedoheptulosa
* Sedoheptulosa 7-fosfato
* Heptosa

|  |  |
| --- | --- |
| Identificadores | 
* CAS: 815-91-8
* ChEBI: 17969
* ChemSpider: 144412
* DTXSID: DTXSID101002018
* KEGG: C00447
* PubChem: 164735

 |
**Sympathy for the Record Industry** (tamén coñecida como Sympathy Records or Sympathy 4 the R.I.) é un selo discográfico independente formado in 1988 polo anti-magnate da industria musical Long Gone John. Sympathy for the Record Industry ten a súa sede en Long Beach (California), e é principalmente un selo para garage rock e punk rock independente. A primeira edición de Sympathy foi o álbum de Lazy Cowgirls *Radio Cowgirl*, e na actualidade o selo ten un catálogo de máis de 750 lanzamentos.

Entre os artistas que comezaron con Sympathy e acabaron tendo éxito no gran público inclúense The White Stripes, The Electrocutes (a primeira encarnación de The Donnas) e Hole.

Long Gone John é o dono, CEO, e aparentemente o único empregado de Sympathy. É un gran coleccionista de discos, con máis de 10.000 na súa colección. Tamén posúe a Necessaries Toy Foundation, unha empresa que fabrica figuras de entre 18 e 24 polgadas. Long Gone John tamén opera Sympathetic Press, unha editorial de libros de temática rock.

Outros artistas de Sympathy destacados son Jack Off Jill, Scarling. Miss Derringer, The Muffs, The (International) Noise Conspiracy, The Von Bondies, Rocket from the Crypt, Billy Childish, Turbonegro, April March, The Dwarves, Suicide, The Gun Club, Inger Lorre and Motel Shootout, Man or Astro-man?, The Waldos e Redd Kross.

O seu nome fai referencia á canción de The Rolling Stones "Sympathy for the Devil".

Véxase tamén
------------

### Ligazóns externas

* Páxina do selo *(en inglés)*

|  |  |
| --- | --- |
| Control de autoridades | 
* Wd: Q2737528
* MusicBrainz: ID

 |
**¡Basta Ya!** era unha iniciativa cidadá española que inicialmente estivo formada por persoas de diversas ideoloxías, co triplo propósito de opoñerse ao terrorismo en calquera das súas formas, apoiar as vítimas, e defender o Estado de dereito, a Constitución Española[] e o Estatuto de Autonomía do País Vasco[]. En 2010 era contraria ao nacionalismo vasco[] e á política antiterrorista do PSOE[].

Historia e características
--------------------------

Pese ao carácter universalista dos seus ideais, a organización ten a súa razón de ser na oposición ao terrorismo de ETA. *¡Basta Ya!* caracterízase polo seu carácter activista[], posto que non só defenden os mencionados ideais, senón que tamén os promoven mediante a convocatoria de manifestacións e actos de protesta.

No ano 2000 recibiu do Parlamento Europeo o Premio Sajarov, premio concedido a persoas ou organizacións que dedicaron as súas vidas ou accións á defensa dos dereitos humanos e as liberdades. En maio de 2007, coa colaboración moitos dos seus membros, xurdiu no seu seo unha plataforma, a *Plataforma Pro*, cuxo obxectivo era a creación dun novo partido político español como alternativa ao PP e ao PSOE, partido plasmado en Unión Progreso y Democracia.

Membros
-------

Coñecidos membros da plataforma son Jon Juaristi, Joseba Pagazaurtundua (asasinado por ETA no 2003), Maite Pagazaurtundua, Arcadi Espada, Carmen Igresias, Javier Urquizu, Iñaki Ezkerra, Agustín Ibarrola, Rosa Díez, Mikel Azurmendi e Fernando Savater.

Véxase tamén
------------

### Ligazóns externas

* Páxina web de ¡Basta Ya! *(en castelán)*
Para outras páxinas con títulos homónimos véxase: Silva.
Escudo de armas dos Silva.
**Silva** (coas variantes: **da Silva** e **D'Silva**) é un apelido galego-portugués, que ten a súa orixe na "Torre e Honra de **Silva**" xunto á cidade de Valença, hoxe pertencente ao norte de Portugal. Ten unha orixe toponímica, deriva directamente da palabra galega/portuguesa: silva (planta rubideira que dá as amoras) ou da latina *silva*, que significa *selva*, *foresta* ou *bosque*.

É o apelido máis presente na onomástica portuguesa, sendo que en todo o mundo o seu uso é máis frecuente entre os habitantes de Portugal, Brasil e en todos os países onde se fala portugués. En Italia é específico da zona que vai do Comasco ao Parmense pasando polo milanese, o pavese e o piacentino. En Galicia é moi frecuente (coa variante: Da Silva). Do antigo Reino de Galicia pasou coa reconquista ao sur de Portugal e a diferentes zonas de España. Coa emigración pasa a diferentes países latinoamericanos, sendo moi común en Chile entre outros.

Notas
-----

1. ↑  "Saiba quais são vos 3 sobrenomes mais comuns em 64 diferentes países". Arquivado dende o orixinal o 26 de xuño de 2015. Consultado o 26 de novembro de 2016.
2. ↑  "© 2005 SOCIEDADE PORTUGUESA DE INFORMAÇÃO ECONÓMICA S.A. - SPIE". Arquivado dende o orixinal o 14 de outubro de 2013. Consultado o 26 de novembro de 2016.
3. ↑  "Os 100 Apelidos mais frequentes da População Portuguesa" (PDF). Arquivado dende o orixinal (PDF) o 28 de febreiro de 2013. Consultado o 26 de novembro de 2016.
4. ↑  "Estação Juventude". *web.archive.org*. 2013-10-17. Archived from the original on 17 de outubro de 2013. Consultado o 2019-02-01.
5. ↑  "De onde vêm os sobrenomes dos brasileiros?". *web.archive.org*. 2013-10-22. Archived from the original on 22 de outubro de 2013. Consultado o 2019-02-01.

|  |  |
| --- | --- |
| Control de autoridades | 
* Wd: Q6327150
* FAST: 217848
* LCCN: sh85122585

 |
***¿E decímolo ou non decimos?*** é unha curtametraxe galega de 1985, dirixida por Manuel Yáñez Castro e baseada nun relato de Ánxel Fole.

Trama
-----

Dous amigos dinlle a Xusto que é gafe porque así o estipulou a providencia, pois naceu o martes 13 do mes da sega de 1913, ano en que o rei Afonso XIII sufriu un atentado. O día do seu aniversario, gástanlle unha brincadeira acusándoo da morte do "Vampiro", cun revólver.

Características
---------------

Foi rodada en 35 mm, na zona vella de Pontevedra. Contou cunha subvención da dirección xeral de cultura da Xunta de Galicia. Está baseada no relato de Ánxel Fole "¿E decímolo ou non-o decimos?", escrito en 1972 e incluído no libro *Historias que ninguén cre* (1981).

Equipo técnico
--------------

* Axudante dirección: Milagros Bará Viñas
* Script: Manuela Soto Moreira
* Maquillaxe: Solange Aumaitre
* Peiteado: Isabel Trabazo
* Cámara: Antonio Yáñez Castro
* Iluminación: Jorge Malvar

Véxase tamén
------------

### Ligazóns externas

* *¿E decímolo ou non decimos?* en YouTube.
* Ficha na web da AVG
Exterior das torres.
As **Torres Hejduk** son unha obra arquitectónica do estadounidense John Hejduk que forman parte do complexo arquitectónico de Cidade da Cultura en Santiago de Compostela.

Historia
--------

Orixinalmente as torres foron deseñadas no ano 1992 para outra localización dentro da mesma cidade, o parque de Belvís. Neses primeiros anos noventa Santiago de Compostela estaba comezando a incluír a arquitectura contemporánea na súa paisaxe urbana chea de románico, barroco e neoclasicismo. Nun breve período de tempo levantan obra na capital galega, Álvaro Siza, Giorgio Grassi, César Portela ou Albert Viaplana e Helio Piñón.

As dúas torres pensadas orixinalmente para usos botánicos incluían un invernadoiro na torre acristalada e unha sala para diferentes usos na torre de pedra. Pero pouco antes de que comence a construción vaise cancelar o proxecto.

Peter Eisenman e John Hejduk formaban parte do grupo de arquitectos de Nova York coñecidos como The New York Five Architects e no ano 2000 vai coincidir o pasamento de John Hejduk coa elección do proxecto de Eisenman para Cidade da Cultura. Coma homenaxe ó seu compañeiro recentemente falecido, Eisenman vai rescatar o deseño de Hejduk para a cidade de Santiago e vai levantalo na aba oeste do monte Gaiás.

En Cidade da Cultura as torres perden a función orixinal e convértense nun espazo expositivo. Xeralmente son intervidas por artistas novos e as súas instalacións duran varios meses. Moitos dos proxectos que se realizan son de artistas que participaron no Encontro de Artistas Novos que comisaría Rafael Doctor e que organiza a propia Cidade da Cultura.

No ano 2013 a compañía Iberdrola financiou a instalación dun sistema de iluminación led na torre de cristal que lle permite iluminarse de diferentes cores durante a noite. A posición na aba da montaña fai que sexa visible dende boa parte da cidade.

Notas
-----

1. ↑  "Torres Hejduk e contorna | Cidade da Cultura". *www.cidadedacultura.gal*. Consultado o 2020-05-12.
2. ↑  "IX Encontro de Artistas Novos: #EAN9 | Cidade da Cultura". *www.cidadedacultura.gal*. Consultado o 2020-05-12.
3. ↑  "Iberdrola inaugura la iluminación de las Torres Hejduk, en la Cidade da Cultura de Santiago de Compostela". *Iberdrola* (en castelán). Arquivado dende o orixinal o 05 de xuño de 2020. Consultado o 2020-05-12.
***Silver Age*** é o décimo álbum en solitario do músico estadounidense Bob Mould, antigo lñider das bandas Hüsker Dü e Sugar. Foi pubblicado o 4 de setembro do 2012 a través do selo Merge Records. Para o disco Mould estivo acompañado ao baixo por Jason Narducy e na batería por Jon Wurster, de Superchunk.

Para a edición de *Silver Age* o trío embarcouse nunha serie de concertos onde, ademais do material do novo traballo e un feixe de cancións de Hüsker Dü, tocaron o álbum de Sugar *Copper Blue* completamente coas cancións na mesma orde que no disco. *Copper Blue* foi publicado á vez que *Silver Age* nunha edición polo seu 20 aniversiario.

Listaxe de cancións
-------------------

1. "Star Machine" - 3:25
2. "Silver Age" - 3:02
3. "The Descent" - 3:55
4. "Briefest Moment" - 3:18
5. "Steam of Hercules" - 4:17
6. "Fugue State" - 3:33
7. "Round The City Square" - 4:04
8. "Angels Rearrange" - 3:16
9. "Keep Believing" - 4:25
10. "First Time Joy" - 4:53

|  |  |
| --- | --- |
| Control de autoridades | 
* Wd: Q190976
* AllMusic: mw0002401714
* Discogs: 470307
* Metacritic: bob-mould
* MusicBrainz: ID

 |
|  **Angola** |
| --- |
| A selección no mundial de 2007. |
| 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
| Cores do equipo | Cores do equipo | Cores do equipo |
| Cores do equipo |
| Cores do equipo |
| **Na casa** |

 | 

|  |  |  |
| --- | --- | --- |
| Cores do equipo | Cores do equipo | Cores do equipo |
| Cores do equipo |
| Cores do equipo |
| **Fóra** |

 |

 |
| Federación | Federaçao Angolana de Patinagem |
| Confederación: | FARS |
| Adestrador: |  |
| Capitán: |  |
| **Títulos mundiais** |
| **Mundial "A"** | - |
| **Mundial "B"** | - |

A **selección de hóckey a patíns masculina de Angola** é o equipo que representa a Angola nas competicións internacionais de hóckey a patíns organizadas pola FARS ou polo CIRH. A selección angolana depende da Federação Angolana de Patinagem (FAP). Trátase dunha das mellores seleccións deste deporte no continente africano xunto coa selección de Mozambique, se ben esta última conta cun título internacional (o Campionato do Mundo "B" do 2006), a selección angolana colleitou mellores resultados no Campionato do Mundo, torneo do cal é habitual dende que ascendera dende o Campionato do Mundo "B" de 1994 (como segundo clasificado) e no que conseguiu como mellor clasificación o 6º posto no Mundial do 2009 disputado en Pontevedra e Vigo (Galiza).

Equipo
------

Estes son os xogadores convocados para disputar a Copa das Nacións de Montreux (Suíza) do 2011.

| **Nº** | **NOME** | **POSICIÓN** |
| --- | --- | --- |
|
| 1 | Silverio Quiteque |  |
| 2 | Andre Centeno |  |
| 3 | Miguel Gomez |  |
| 4 | Anacleto Silva |  |
| 5 | Afonso Coxe |  |
| 6 | Joao Vieira |  |
| 7 | Andre Gomes |  |
| 8 | Humberto Mendes |  |
| 9 | Joao Pinto |  |
| 10 | Tiago Sousa | Porteiro |

* **Adestrador:** Miguel Riera
* **Asistente:** Orlando Graça

Véxase tamén
------------

|  |  |
| --- | --- |
|  | A Galipedia ten un portal sobre: ***Hóckey a patíns*** |

### Ligazóns externas

* Sitio oficial da Federação Angolana de Patinagem Arquivado 10 de xullo de 2011 en Wayback Machine. *(en portugués)*
* A selección de Angola en hoqueipatins.cat *(en catalán)*
***Steamboat Willie*** é unha curtametraxe clásica de animación de 1928 dirixida por Walt Disney e Ub Iwerks. Foi creada en branco e negro por Walt Disney Studios e foi estreada por Celebrity Productions. O debuxo animado está considerado como a primeira aparición de Mickey Mouse e a súa moza Minnie, malia que ámbalas dúas personaxes apareceron meses antes no test de pantalla *Plane Crazy*. *Steamboat Willie* foi o terceiro dos filmes de Mickey en ser producido, pero o primeiro en ser distribuído por mor de que Walt Disney, despois de ver *The Jazz Singer*, propuxérase a si mesmo crear a primeira animación con son completamente sincronizado.

*Steamboat Willie* é especialmente salientable por ser o primeiro filme de Disney co son sincronizado, incluíndo os sons das personaxes e a banda sonora. Disney entendeu moi axiña que o cine sonoro era o futuro dos filmes. Foi o primeiro debuxo animado cunha banda sonora completamente post-producida, o que o distinguiu doutras producións anteriores como as de Inkwell Studios' *Song Car-Tunes* (1924–1927) e Van Beuren Studios' *Dinner Time* (1928). *Steamboat Willie* convertérase nos debuxos máis populares do seu tempo.

En 1998, *Steamboat Willie* foi escollido para a súa conservación na Biblioteca do Congreso dos Estados Unidos de América por ser "significativo cultural, histórica ou esteticamente".

Notas
-----

1. ↑  Walt Disney Treasures - Mickey Mouse in Black and White (1932) en Amazon.com
2. 1 2  

	* *Steamboat Willie* na IMDb *(en inglés)*.
3. ↑  *Steamboat Willie* (1929) Arquivado 21 de novembro de 2011 en Wayback Machine. at Screen Savour

Véxase tamén
------------

### Outros artigos

* Mickey Mouse Protection Act

### Ligazóns externas

* 

* *Steamboat Willie* na IMDb *(en inglés)*.

|  |  |
| --- | --- |
| Control de autoridades | 
* Wd: Q816038
* WorldCat
* VIAF: 228036646
* Allmovie: v151897
* AlloCiné: 16150
* BCDB: 3820
* BNE: XX5113676
* EBID: ID
* FilmAffinity: 596629
* IMDb: tt0019422
* LUMIERE: 208665
* OFDb: 35992
* SilentEra: SteamboatWillie1928
* TMDb: 53565

 |
**Xoán Antonio Pillado Silvoso**, nado en Fefiñáns (Cambados) o 8 de xuño de 1948, é un mestre e político galego.

Traxectoria
-----------

 Papeleta de Unidade Galega no Distrito electoral de Pontevedra nas Eleccións xerais de 1979.
Profesor no CEIP de Castrelo e licenciado en Xeografía e Historia pola UNED. Formaba parte do Partido Socialista Galego, presentándose por Unidade Galega ás eleccións municipais de 1979. Foi o primeiro alcalde elixido democraticamente en Cambados. En 1983 presentándose como Unión Galega, revalidou a maioría absoluta. En 1987 Pillado Silvoso non se presentou e a candidatura de AP, encabezada por Antonio Pillado Montero fíxose coa maioría absoluta. Posteriormente foi concelleiro e responsable local do BNG en Cambados, volvendo a competir pola alcaldía baixo esta formación en 1995 e 1999, se ben non foi capaz de arrebatarlle o goberno ó PPdeG. No 2003 foi elixido de novo concelleiro polo BNG na candidatura encabezada por Roque Durán.

|  |  |  |
| --- | --- | --- |
| Predecesor:**Pastor Sineiro Rodríguez** |  **Alcalde de Cambados** 1979 - 1987 | Sucesor:**Antonio Pillado** |

Notas
-----

1. ↑  Anxo Martínez (7 de maio de 2007). "Nós fomos os iniciadores dos grandes concertos do Albariño". *Faro de Vigo*.

Véxase tamén
------------

### Outros artigos

* Eleccións municipais en Cambados

|  |  |
| --- | --- |
| Control de autoridades | 
* Wd: Q12402896
* BNE: XX4812493

 |
**Stefan Seidler**, nado en Flensburgo en 1979, é un político alemán pertencente á minoría dinamarquesa de Schleswig-Holstein. En 2021 foi electo deputado federal no Bundestag pola Asociación de Electores de Schleswig Meriodional (SSW), o partido que representa os intereses poboación dinamarquesa e frisoa de Alemaña.

Traxectoria
-----------

Nado en 1979 en Flensburgo, Alemaña, os seus pais eran de orixe dinamarquesa adicábanse á docencia e á venda de madeira. Despois de completar a súa educación secundaria na escola local de lingua dinamarquesa, estudou na Universidade de Aarhus en Aarhus, Dinamarca, onde cursou ciencias políticas e comunicación política. É membro da Asociación de Avogados e Economistas de Dinamarca. Stefan Seidler está casado e ten dúas fillas.

Seidler participou en movementos políticos tanto en Dinamarca coma en Alemaña. En Aarhus, tivo responsabilidades á fronte de *Radikal Ungdom*, a de xuventude do Partido Liberal Social, e máis tarde foi candidato dese partido para o parlamento dinamarqués e o Parlamento europeo. Tamén foi concelleiro en Flensburgo, e en 2014, foi nomeado coordinador das relacións co goberno de Dinamarca de Schleswig-Holstein.

Para as eleccións parlamentarias federais de setembro de 2021, disputou a circunscrición electoral de Flensburgo – Schleswig, para o SSW. Con todo, resultou electo o candidato da Alianza 90/Os Verdes, mais gañou un escano na lista estatal do partido sendo o primeiro deputado da Asociación de Electores de Schleswig Meridional dende 1953.

Notas
-----

1. 1 2  Diario, Nós. "O partido da minoría danesa e frisoa volve ao parlamento alemán 70 anos despois". *Nós Diario*. Consultado o 2021-10-07.
2. ↑  "Hjem". *stefan-seidler.info*. Consultado o 2021-10-07.
3. 1 2 3  "Stefan Seidler". *ssw.de*.
4. ↑  "Vejlenser valgt til det tyske parlament - den nyvalgte Stefan Seidler bor i Grønnedalen". *vafo.dk* (en dinamarqués). 2021-09-27. Consultado o 2021-10-07.
5. ↑  "Stefan Seidler". *ssw.de*.
6. ↑  "TIDLIGERE DUBORG-STUDENT ER POLITISK BINDELED MELLEM SLESVIG-HOLSTEN OG DANMARK". *skoleforeningen.org*. Arquivado dende o orixinal o 27 de setembro de 2021. Consultado o 07 de outubro de 2021.

|  |  |
| --- | --- |
| Control de autoridades | 
* Wd: Q108704318
* WorldCat
* VIAF: 3409163335726403270001
* GND: 1241976287
* LinkedIn: stefanseidler

 |
**The Body Politic** foi unha revista mensual canadense de temática LGTB, que se publicou entre 1971 e 1987. Foi a primeira publicación gai realmente importante no Canadá.

Características
---------------

Inspirados polo éxito da marcha ao Parlamento, diversos membros da comunidade gai-lésbica de Toronto botaron a andar unha publicación para todo o colectivo o 28 de outubro de 1971, dous anos despois de que a homosexualidade fose legalizada no Canadá. O seu prezo de venda inicialmente foi de 25 céntimos de dólar canadense. Antes desta revista, publicáranse no país americano outras dúas publicacións, de vida breve, a Gay International e a Two, ambas as dúas editadas en Toronto.

A publicación foi o berce dos Arquivos Gai Lésbicos do Canadá en 1973. En 1975 o grupo de xente que traballaba ao redor do *Body Politic* botou tamén a andar Pink Triangle Press, unha empresa editora e xornalística canadense que botou a andar moi diversas iniciativas en prensa e televisión ata o día de hoxe. Entre os escritores vencellados a esta publiciación estiveron Gerald Hannon, Stan Persky, John Greyson e Gary Kinsman.

O primeiro anuncio publicitario apareceu no cuarto número da revista. No seu cumio, *The Body Politic* tivo 3.000 subscritores, un terzo deles fóra do Canadá. Ao longo da súa vida tivo 80 correspondentes regulares en 21 cidades canadenses. Por veces *The Body Politic* foi controvertido. Foi acusado de publicar material obsceno en dúas ocasións, en 1977 por un artigo de Hannon titulado *Homes que queren a rapaces que queren a homes* (*Men Loving Boys Loving Men*), e en 1982, por un artigo sobre fisting. A revista foi absolta nos dous casos, aínda que o material que a policía apreixou no proceso polo artigo de Hannon tardou oito anos en serlle devolto.

A revista deixou de publicarse en 1987, logo de 135 números, despois de que a súa editora botase á rúa o tabloide *Xtra!* en 1984.
A presión osmótica é a presión hidrostática producida por unha solución nun volume dividido por unha membrana semipermeable debido á diferenza en concentracións do soluto.
Unha **solución hipotónica**, chamada tamén **hipotona**, é unha solución na cal o solvente (como pode ser un plasma diluído) ten unha menor concentración de soluto (sales, etc.) que a que hai no medio celular interno (ou citoplasma). En condicións hipotónicas, a célula aumentará o seu volume, xa que, nun intento de restablecer o equilibrio osmótico a ambos os dous lados da membrana celular, o solvente difundirá cara ó interior da mesma.

Bioloxía
--------

En bioloxía, unha solución **hipotónica** é aquela que ten menor concentración de soluto no medio exterior en relación ó medio interior da célula, é dicir, no interior da célula hai unha cantidade de sal maior que da que se atopa no medio na que ela habita. Unha célula mergullada nunha solución cunha concentración máis baixa de materiais disoltos, está nun ambiente hipotónico; a concentración de auga é máis alta (por mor de ter tan poucos materiais disoltos) fóra da célula. Baixo estas condicións, a auga difúndese á célula, é dicir, prodúcese osmose de líquido cara ó interior da célula.

Unha célula en ambiente hipotónica énchese coa auga e pode estoupar; cando se dá este caso nos glóbulos vermellos do sangue, denomínase hemólise. Os organismos que viven en chans de regatos e lagos habitan en auga de choiva modificada, que é un ambiente hipotónico. As células animais sofren o fenómeno de citólise, que leva á destrución da célula, por mor do paso da auga ó interior dela. Doutra banda, nas células vexetais ocorre o fenómeno de presión de turxencia: cando entra auga, a célula enche pero non se destrúe debido á gran resistencia da parede celular.

Notas
-----

1. ↑   *Química, Volumen 2* página 253 books.google.es

|  |  |
| --- | --- |
| Identificadores | 
* MeSH: D007038

 |
|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

**Stefan** (en serbio cirílico *Стефан*, galeguizado **Estevo**) foi un nome adoptado por todos os gobernantes da Casa de Nemanjić do Reino de Serbia na época medieval.

O nome deriva do grego Στέφανος *Stéphanos*, que significa "coroado con coroa de flores", que á súa vez vén da palabra στέφανος, "coroa, honor, recompensa", literalmente "o que rodea ou abarca".

Todos os gobernantes de Serbia despois de Estevo Nemanjić ou *Estevo Prvovenčani* (Stefan Prvovenčani, Estevo *o Primeiro Coroado*) engadiron o nome de Stefan (en galego Estevo) antes dos seus nomes de nacemento ao ascender ao trono, como unha maneira de honrar aos primeiros gobernantes da súa dinastía, Stefan Nemanja e Stefan Prvovenčani.

Stefan Nemanja, que veneraba a Santo Estevo como o seu santo padrón, era descendente da Casa de Vojislavljević, gobernantes de Zahumlia. A Casa de Nemanjić leva o seu nome, e deu 11 monarcas serbios entre 1166 e 1371, cada un dos cales utilizou *Stefan* como parte do seu nome de reinado, antepoñéndoo ao seu propio. A casa é, polo tanto, tamén coñecida como "dinastía Stefan".

Debido a que todos os monarcas da dinastía o utilizaron, o nome asumiu un significado simbólico. Converteuse en parte inseparábel da monarquía, e todos os aspirantes ao trono denotaron a súa pretensión real mediante a adopción deste nome.

Algúns gobernantes reinaron con nomes duplos: Stefan Nemanja, Stefan Radoslav, Stefan Vladislav e Stefan Uroš, mentres *Prvovenčani* e *Dečanski* son epítetos, non nomes. A natureza exacta de Dragutin e Milutin —nomes ou sobrenomes (alcumes)— non está demostrada. Porén, a diferenza dos nomes Nemanja, Radoslav, Vladislav, Uroš, e mesmo Dušan, nunca aparecen nas fontes oficiais contemporáneas. Polo tanto alcumes como Prvovenčani e Dragutin utilízanse simplemente para seren diferenciados, xa que Stefan era o seu nome oficial.

En 1345, Stefan Uroš IV Dušan de Serbia asumiu o título imperial de tsar, instaurando o Imperio serbio.

Lista de monarcas serbios co título de Stefan
---------------------------------------------

* Stefan Nemanja (1166–1196)
* Stefan Nemanjić (1196–1228)
* Stefan Radoslav (1228 – 1233)
* Stefan Vladislav (1233-1243)
* Stefan Uroš I (1243–1276)
* Stefan Dragutin (1276–1282)
* Stefan Milutin (1282–1321)
* Stefan Dečanski (1321–1331)
* Stefan Dušan (1331–1355)
* Stefan Uroš V (1346-1371)

Véxase tamén
------------

* Estevo
* Historia de Serbia
* Casa de Nemanjić

Notas
-----

1. ↑  "Online Etymology Dictionary". Etymonline.com. Consultado o 6/2/2012.
2. ↑  στέφανος Henry George Liddell, Robert Scott, *A Greek-English Lexicon*, in Perseus.
3. ↑  Serbian Unity Congress. *Serbian Medieval History.*
**Stefan Olsdal**, nado coma **Stefan Alexander Bo Olsdal** o 31 de marzo de 1974 en Gotemburgo (Suecia), é o baixista/guitarrista da banda de rock alternativo Placebo e tamén forma parte de Hotel Persona.

Biografía
---------

Olsdal trasladouse a Luxemburgo cando era novo e foi á American International School of Luxembourg xunto co seu compañeiro de banda Brian Molko (aínda que os seus camiños non se cruzaron nese momento). Olsdal comezou a tocar na orquestra da escola no ano 1987. Completou a educación secundaria en Suecia e mudouse a Londres cos seus pais, onde asistiu ao Musicians Institute.

Olsdal atopouse con Molko de casualidade no exterior da estación de metro de South Kensington. Os dous formaron Ashtray Heart, un dúo de lo-fi, tocando instrumentos de xoguete. Compuxeron catro temas, pero decidiron formar unha banda seria, polo que convidaron a Steve Hewitt que non podía estar na banda porque asinara con outro selo discográfico. Despois diso Olsdal convidou ao antigo compañeiro Robert Schultzberg (que nese momento atopábase estudando no Reino Unido) para que se unise como batería de Placebo (Hewitt substituiríao posteriormente).

Xunto con Molko está acreditado como coautor de todos os temas da banda ata a data (agás "Ashtray Heart" do álbum *Battle for the Sun* composta só por Molko), e como coprodutor de *Black Market Music* e algunhas caras-b.

| * v
* c
* e
Placebo |
| --- |
| 
* **Brian Molko**
* **Stefan Olsdal**

* Steve Hewitt
* Robert Schultzberg
* Steve Forrest

 |
| Álbums de estudio | 
* *Placebo*
* *Without You I'm Nothing*
* *Black Market Music*
* *Sleeping with Ghosts*
* *Meds*
* *Battle for the Sun*
* *Loud Like Love*
* *Never Let Me Go*

 |
| EPs | 
* *Exclusive Session*
* *Extended Play '07*
* *iTunes Live: London Festival '09*

 |
| Recompilatorios | 
* *Covers*
* *Once More with Feeling*
* *B-Sides: 1996-2006*
* *A Place for Us to Dream*

 |

|  |  |
| --- | --- |
| Control de autoridades | 
* Wd: Q342686
* WorldCat
* VIAF: 151772247
* AllMusic: mn0000547186
* BIBSYS: 6018211
* Discogs: 465649
* Europeana: ID
* IMDb: nm0647578
* ISNI: 0000 0001 0187 017X
* MusicBrainz: ID
* NKC: xx0121303
* TMDb: 213311

 |
O **seminilunar** é un óso da fila proximal do carpo, con forma de semilúa. É parte da articulación do pulso.

Superficies
-----------

O semilunar ten varias superficies articulares: 

* Superficie superior, convexa para el radio.
* Superficie inferior, cóncava para a cabeza do óso grande a a extremidade superior do ganchudo
* Superficie externa, chá e moi reducida para o escafoides
* Superficie interna, chá tamén pero moito maior para artellarse co piramidal

Das dúas superficies non articulares do semilunar, a anterior é convexa e a posterior chá. Unha e outra son rugosas pero non se insire nelas ningún músculo.

Articulacións
-------------

É o segundo óso da primeira fileira do carpo; artéllase co radio, escafoide, piramidal, ganchudo e grande.

Véxase tamén
------------

### Bibliografía

*Gray. Anatomía para estudiantes. Miembro superior* (en castelán)

|  |  |
| --- | --- |
| Control de autoridades | 
* Wd: Q13141
* GEC: 0210125
* GND: 4170429-0
* MAG: 2776984510

 |

|  |  |
| --- | --- |
| Identificadores | 
* FMA: 23712
* MeSH: D012667
* MeSH: A02.835.232.087.144.663
* NCIt: C12786
* TA: A02.4.08.005
* Uberon: 0001428
* UMLS: C0036624

 |
Carteis anunciando a Semana Verde de 2018.
A **Semana Verde de Galicia** é unha importante feira do sector primario celebrada anualmente nos meses de maio ou xuño na localidade pontevedresa de Silleda. Comezouse a celebrar no ano 1978.

Para a celebración do evento habilitouse un recinto feiral que se rematou de construír no ano 1996 cando foi inaugurado polo rei Xoán Carlos I. Este recinto adoita coñecerse polo nome da feira, sendo habituais as expresións *o recinto da Semana Verde* ou *a Semana Verde*.

Sectores
--------

No evento danse cita varios sectores desde o forestal ata o gandeiro pasando polo alimentario; este último ten cabida dentro de Salimat (Salón da Alimentación do Atlántico).

Tamén hai numerosas mostras de artesanía, novas tecnoloxías, maquinaria e concursos de competición equina e canina.

A feira ten como obxectivo a promoción de actividades agropecuarias, agroindustriais, alimentarias, comerciais, sociais, educativos, de lecer...

Galería de imaxes
-----------------

* Avda. da Santiago no recinto.Avda. da Santiago no recinto.
* Unha vaca na Semana Verde.Unha vaca na Semana Verde.
* Semana Verde 2010.Semana Verde 2010.
* Semana Verde 2010.Semana Verde 2010.

Véxase tamén
------------

### Bibliografía

* Baamonde Silva, Xosé Manuel (2007). *As feiras como espacio de comunicación profesional. O caso da Feira Internacional de Galicia - Fundación Semana Verde (1995-2004)* (Tese). Universidade de Santiago de Compostela.

### Ligazóns externas

* www.semanaverde.es
*Para o artigo referido á novela de Henry Miller ver: Trópico de Capricornio (novela)*

Mapa do Mundo mostrando o Trópico de Capricornio
O **Trópico de Capricornio** é o paralelo situado ó sur do ecuador terrestre, delimita a zona tropical sur. Correspondendo á declinación máis meridional da elíptica do Sol sobre o ecuador celeste. É unha liña xeográfica imaxinaria que fica localizada abaixo do Ecuador e indica a latitude 23,5º S. Atravesa 3 continentes e 11 países:

Países
------

Sinal en Australia.
### África

* Suráfrica
* Namibia
* Botswana
* Mozambique
* Madagascar

### América

* Chile
* Arxentina
* Paraguai
* Brasil

### Oceanía

* Australia
* Polinesia Francesa

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Trópico de Capricornio Modificar a ligazón no Wikidata*** |

### Outros artigos

* Trópico de Cáncer

|  |  |
| --- | --- |
| Control de autoridades | 
* Wd: Q177440
* EBID: ID

 |
Seme nunha cunca de cristal.
**Seme** ou **esperma** é o conxunto de espermatozoides e substancias fluídas que se producen no aparello reprodutor masculino de todos os animais, entre eles a especie humana. O seme é un líquido viscoso e esbrancuxado que é expulsado a través do pene durante a exaculación. Está composto por espermatozoides (dos testículos) e plasma seminal que se forma polo achegamento dos testículos, o epidídimo, as vesículas seminais, a próstata, as glándulas de Cowper, as glándulas de Littré e os vasos deferentes. O seme debe diferenciarse do líquido preseminal.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Seme***  |

### Ligazóns externas

* SUNY Podcast – Semen study results *(en inglés)*

|  |  |
| --- | --- |
| Control de autoridades | 
* Wd: Q9715
* BNCF: 17198
* BNE: XX531273
* BNF: 12177014f
* BRE: 4247119
* EBID: ID
* GEC: 0105596
* GND: 4056167-7
* JSTOR: semen
* LCCN: sh85119883
* MAG: 2778093475
* NDL: 00575486
* NKC: ph482791

 |

|  |  |
| --- | --- |
| Identificadores | 
* FMA: 62967
* MeSH: D012661
* MeSH: A12.200.732
* Uberon: 0001968
* UMLS: C0036614

 |
**Serafín de Castro García**, nado nas Quintas (Codeseda, A Estrada) o 6 de outubro de 1854 e finado en Tabeirós en marzo de 1936, foi un mestre galego.

Traxectoria
-----------

Estudou Maxisterio en Santiago de Compostela. En 1874 foi nomeado mestre da escola de Tabeirós. Cando construíu a súa casa familiar na Consolación trasladou a escola, instalada nun alpendre, aos baixos da súa vivenda. Foi mestre de Manuel Bergueiro e José Fernández da Ponte. Impartiu clases en Tabeirós durante 50 anos. Xubilouse por idade en 1924. Finou na Consolación en marzo de 1936.

Recoñecementos
--------------

* O 6 de xaneiro de 1935 recibiu, xunto co seu fillo Plácido, unha homenaxe do Sindicato Cultural Agrario de Tabeirós.
* O 27 de novembro de 1958 recibiu unha homenaxe póstuma en Tabeirós, coa colocación dunha placa conmemorativa na súa casa da Consolación.

Vida persoal
------------

Casou con Manuela Pena Coto, de Tabeirós, e foi pai de Manuel, Ramiro, José, Laurentino, Plácido e Alfonso Castro Pena.

Notas
-----

1. ↑  *El Ideal Gallego*, 14-3-1936, p. 5.
2. ↑  *El Emigrado*, 16-1-1935, p. 6.
3. ↑  *El Pueblo Gallego*, 30-11-1958, p. 15.

Véxase tamén
------------

### Bibliografía

* Arca, Olimpio (1993). *Mestres estradenses que fixeron escola* (PDF). Concello da Estrada.
Para outras páxinas con títulos homónimos véxase: Spirit.

***Spirit They're Gone, Spirit They've Vanished*** é o álbum de estrea da banda estadounidense de neopsicodelia Animal Collective, publicado en agosto do 2000 a través do seu propio selo Animal (agora coñecido como Paw Tracks). O disco foi editado baixo o nome "Avey Tare and Panda Bear" e só foron lanzadas 2000 copias. Dende entón foi reeditado como CD duplo xunto con *Danse Manatee* no ano 2003 a través do selo FatCat Records. Tamén está dispoñible nunha edición limitada en vinilo lanzada polo mesmo selo.

Antecedentes
------------

Todos os temas foron compostos por Avey Tare (David Portner) dende 1997 ata 1999, agás "Penny Dreadfuls", escrito cando tiña 16 anos. O proceso de composición estivo fortemente influenciado polo seu traslado dende Baltimore ata Nova York, describíndoo como un "período escuro" sendo Brian Weitz (Geologist) o seu único amigo na cidade.

Portner e Panda Bear (Noah Lennox) gravaron a guitarra acústica e a batería ao vivo nun gravador de cinta de 8 pistas Tascam 48 na habitación de Portner en Maryland, durante o verán de 1999. As cancións de piano, xunto cos *overdubs*, graváronse no salón dos pais de Portner.

Un vello sintetizador Roland SH-2, que o irmán de Brian Weitz atopou almacenado nun campamento, foi usado para os sons de baixo. As baterías foron tocadas con escobillas para emular os álbums *Ocean Rain* e *Forever Changes*. Outros sons, como os da maioría de "Spirit They've Vanished", foron creados usando circuítos de retroalimentación.

Listaxe de cancións
-------------------

1. "Spirit They've Vanished" – 5:35
2. "April and the Phantom" – 5:53
3. (Untitled) – 2:58
4. "Penny Dreadfuls" – 7:58
5. "Chocolate Girl" – 8:28
6. "Everyone Whistling" – 1:00
7. "La Rapet" – 7:52
8. "Bat You'll Fly" – 5:03
9. "Someday I'll Grow to Be As Tall As the Giant" – 3:10
10. "Alvin Row" – 12:39

Houbo unha certa confusión sobre a listaxe de cancións do álbum. Na edición orixinal limitada a canción se título que aparecía no corte 3 non se listou xunto cos outros temas. Debido a que a listaxe de cancións non lle daba o seu correspondente número ao resto dos temas, pensouse erroneamente que que os cortes 3-9 eran realmente os 4-10, polo que "Alvin Row" non tiña título. Este erro aparece en case todas as recensións do álbum tras a súa publicación inicial no ano 2000. A reedición de Fat Cat do 2003 aclara este erro numerando as cancións e deixando un espazo en branco para o corte 3.

|  |  |
| --- | --- |
| Control de autoridades | 
* Wd: Q2097153
* MusicBrainz: ID

 |
O ***Seimas*** é o nome do Parlamento lituano, no cal reside o poder lexislativo.

Características
---------------

Trátase dunha institución unicameral con 141 membros que son elixidos para un período de catro anos. Ao redor da metade dos seus membros (71) son elixidos por sufraxio universal, e a outra metade (70) segundo un criterio proporcional. Un partido necesita ter polo menos o 5% dos votos para estar representado no Seimas.

As funcións e atributos do Seimas son adoptar unha Constitución ou emendala, determinar leis, revisar e aprobar o orzamento eviado polo goberno, controlar actividades do goberno. 
As derradeiras eleccións tiveron lugar en setembro do ano 2000, onde foi elixido Artura Paulauskas Presidente do Seimas.

Véxase tamén
------------

### Outros artigos

* Saeima

### Ligazóns externas

* Páxina oficial do Seimas *(en inglés)*

|  |  |
| --- | --- |
| Control de autoridades | 
* Wd: Q374152
* WorldCat
* VIAF: 139843642
* EBID: ID
* GND: 5009528-6
* ISNI: 0000 0001 1013 2582
* LCCN: no93039537

 |
Coordenadas: 43°05′44″N 7°02′27″O﻿ / ﻿43.095555555556, -7.0408333333333

Seimeira de Vilagocende.
A **seimeira de Vilagocende** é unha fervenza de caída libre no río da Porteliña, preto do lugar de Vilagocende, entre as parroquias de San Martín de Suarna e Cereixido (A Fonsagrada). Trátase dunha das fervenzas de maior caída das que hai en Galiza, cuns 50 metros de altitude.

Situación
---------

O río da Porteliña está na serra de Liñares. O curso fluvial envorca no río Lamas, que á súa vez desemboca no río Navia. O lugar está habilitado para as visitas, contando cunha pontella para chegar á base da fervenza. Ademais, na parte superior hai un miradoiro dende onde se olla perfectamente a freixa. Pola seimeira de Vilagocende atravesa polo menos unha ruta de sendeirismo.

Galería de imaxes
-----------------

* 
* 
* 
* 
* 
* 
*

Notas
-----

1. ↑  "Seimeira de Vilagocende". *Galicia Máxica* (en castelán). 3 de marzo de 2016.
2. ↑  Suso Varela, Manuel Fernández (25 de agosto de 2018). "Acondicionan el acceso a la Seimeira de Vilagocende". *La Voz de Galicia*.
3. ↑  "Ruta Seimeira de Vilagocende". *Concello da Fonsagrada*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Seimeira de Vilagocende Modificar a ligazón no Wikidata*** |